CELEX: 21986A0517(02)
Language: mt
Date: 1982-09-29 00:00:00
Title: Protokoll addizjonali għall-ftehim dwar l-importazzjoni temporanja, mingħajr dazju, ta' apparat mediku, tal-kirurġija u tal-laboratorju għall-użu permezz ta' self b'xejn fl-isptarijiet u istituzzjonijiet oħra mediċi għall-skopijiet ta' dijanjosi jew trattament.

Avviż Legali Importanti

|

21986A0517(02)

Official Journal L 131 , 17/05/1986 P. 0050 - 0050 Finnish special edition: Chapter 2 Volume 4 P. 0119  Swedish special edition: Chapter 2 Volume 4 P. 0119 

		Protokoll addizjonaligħall-ftehim dwar l-importazzjoni temporanja, mingħajr dazju, ta' apparat mediku, tal-kirurġija u tal-laboratorju għall-użu permezz ta' self b'xejn fl-isptarijiet u istituzzjonijiet oħra mediċi għall-skopijiet ta' dijanjosi jew trattament.L-ISTATI MEMBRI TAL- KUNSILL TA' L-EWROPA, Partijiet Kontraenti għall-Ftehim tat-28 ta' April 1960 dwar l-importazzjoni temporanja, mingħajr dazju, ta' apparat mediku, tal-kirurġija u tal-laboratorju għall-użu permezz ta' self b'xejn fl-isptarijiet u istituzzjonijiet oħra mediċi għall-skopijiet ta' djanjosi jew trattament (min issa' l quddiem imsemmi "il-Ftehim"),WARA LI KKUNSIDRAW id-dispożizzjonijiet ta' l-Artikoli 1 u 2 tal-Ftehim, skond liema dan l-apparat għandu, taħt ċertu kondizzjonijiet, jibbenefika minn sistema ta' ta' importazzjoni temporanja ħielsa mid-dazju,IKKONSIDERAW illi sa fejn huma konċernati l-Istati Membri tal-Komunità Ekonomika Ewropea, l-għotja tat-tali eżenzjoni għandha b'mod partikolari tieħu inkonsiderazzjoni l-eżistenza ta' Tariffa Doganali Komuni stabbilita minn dawn l-Istati u kull derogazzjoni minn din it-Tariffa Doganali Komuni taqa' fil-kompetenza tal-Komunità Ekonomika Ewropea, li tipposjedi il-poteri meħtieġa f'dan ir-rigward in virtù tat-Trattat li stabbiliha;IKKONSIDERAW illi għall-għanijiet ta' l-implementazzjoni ta' l-Artikoli 1 u 2 tal-Ftehim, huwa meħtieġ li l-Komunità Ekonomika Ewropea tkun tista' ssir Parti Kontraenti għall-Ftehim,FTEHMU kif ġej:Artikolu 1Il-Komunità Ekonomika Ewropea tista' ssir Parti Kontraenti għall-Ftehim billi tiffirmah. Fir-rigward tal-Komunità, il-Ftehim għandu jidħol fis-seħħ fl-ewwel ġurnata tax-xahar wara id-data ta' dik il-firma.Artikolu 21. Dan il-Protokoll Addizjonali għandu jibqa' miftuh biex jiġi aċċettat mill-Partijiet Kontraenti għall-Ftehim. Għandu jidħol fis-seħħ fl-ewwel ġurnata tax-xahar wara d-data meta l-aħħar mill-Partijiet Kontraenti jkun iddepożita l-strument ta' aċċettazzjoni mas-Segretarju-Ġenerali tal-Kunsill ta' l-Ewropa.2. Madanakollu, dan il-Protokoll Addizjonali għandu jidħol s-seħħ meta jgħaddi perjodu ta' sentejn mid-data li ġie miftuħ biex jiġi aċċettat, sakemm waħda mill-Partijiet Kontraenti ma tinnotifikax oġġezzjoni għad-dħul fis-seħħ. Jekk tali oġġezzjoni tkun innotifikata, il-paragrafu 1 ta' dan l-Artikolu għandu japplika.Artikolu 3Mid-data tad-dħul fis-seħħ tiegħu, dan il-Protokoll Addizjonali għandu jifforma parti integrali min dan il-Ftehim. Min dik id-data, l-ebda Stat ma jista jsir Parti Kontraenti għall-Ftehim mingħajr ma jsir fl-istess ħin Parti Kontraenti għall-Protokoll Addizjonali.Artikolu 4Is-Segretarju-Ġenerali tal-Kunsill ta' l-Ewropa għandu javża lill-Istati Membri tal-Kunsill ta' l-Ewropa, dwar kull Stat li jkun aderixxa għall-Ftehim u lill-Komunità Ekonomika Ewropea dwar kwalunkwe aċċettazzjoni jew oġġezzjonijiet magħmula taħt l-Artikolu 2 u tad-data tad-dħul fis-seħħ ta' dan il-Protokoll Addizjonali skond l-Artikolu 2.Is-Segretarju-Ġenerali għandu javża ukoll lill-Komunità Ekonomika Ewropea dwar kawlunkwe att, notifikazzjoni jew komunikazzjoni li jirrigwardaw il-Ftehim.Magħmul fi Strasbourg, fid-29 ġurnata ta' Settembru 1982, bl-Ingliż u l-Franċiż, u miftuħ għall-aċċettazzjoni fl-1 ġurnata ta' Jannar 1983. Iż-żewġ testi huma ugwalment awtentiċi u kopja waħda għandha tiġi depożitata fl-arkivji tal-Kunsill ta' l-Ewropa. Is-Segretarju-Ġenerali tal-Kunsill ta' l-Ewropa għandu jgħaddi kopji attestati lil kull Stat Membru tal-Kunsill ta' l-Ewropa, lil kull Stat li jkun ġie mistieden biex jaderixxi għall-Ftehim u lill-Komunità Ekonomika Ewropea.--------------------------------------------------